pendhak ambrol, kedah tinengan pusakaning praja, ngono ature Raden Gathutkaca tiron. dewi srikandhi lagi nyang pungkuran nedya leladi unjukan, nanging pusaka Jamus Kalimasada wis kaparingake marang kang mimba warna, tanpa pamit nggeblas bali. Bareng Dewi rikandhi didhawuhi kedadeyan mau, ora sranta kebat nututi kang menba warna. Durung nganti adoh ketututan, bareng ditakoni wangsulan ora jumbuh karo kanyatane, ing atase Raden Gathutkaca kok ora tepung marang Wara Srikandhi, mula banjur dadi pancakara. Wara Srikandhi nuli rada kaseser nuli ngasta jemparing, ketaman pusaka putri Pancala ingkang memba warna badhar sejatine wujud Dewi Mustakaweni, nuli mabur, Dewi Srikandhi ora bisa ngambah dirgantara nututi laku dharat.